
Criza alimentara este iminenta. Mii de ferme si-au inchis portile 


Politicile dezastruoase ale Comisiei Europene si-au atins scopul. Fermele din UE 
s-au inchis pe banda rulanta, iar zone rurale intregi s-au depopulat, avertizeaza 
Comitetul European al Regiunilor, care sustine ca fara un sprijin financiar masiv 
pentru acest sector se pune in pericol securitatea alimentara. In absenta unor 
masuri urgente, insasi existenta Pactului verde va fi compromisa, atrage atentia 
Comitetul. 


Lipsa 
de pregatire in fata evenimentelor meteorologice catastrofale si a crizelor exceptionale de 
pe piete, care afecteaza din ce in ce mai des si mai mult capacitatea de productie si 
economica, compromite inca de la inceput ratiunea de a fi a Pactului verde si a strategiei 
De la ferma la consumator”, a avertizat Comitetul European al Regiunilor. 


Organizatia a aratat ca, in ultimii trei ani, mii de exploatatii agricole au incetat sa 
functioneze, deoarece, in fata unor crize corelate - climatica, in primul rand, si de piata, 
in al doilea rand - si fara precedent in cursul ultimelor decenii, in UE nu exista o plasa de 
siguranta eficace si eficienta, capabila sa protejeze in mod real veniturile agricole si, 
astfel, s& evite parasirea de catre agricultori si cetateni a regiunilor rurale. “Intre noile 
provocari si nevoi se manifesta o asimetrie puternica in constrangerile juridice pentru 
agricultorii din UE si cele pentru agricultorii din afara UE in raport cu consumatorii in ceea 


ce priveste siguranta alimentara. Aceasta asimetrie ii penalizeaza pe agricultorii din UE in 
schimburile comerciale care, in lipsa unor instrumente de trasabilitate si informare destul 
de adecvate, poate prezenta un risc ca sectorul alimentar sa fie perturbat grav, 
consumatorii sa fie inselati, iar agricultorii europeni sa-si piarda competitivitatea”, sustine 
Comitetul European al Regiunilor. 


Acesta cere consolidarea coeziunii teritoriale a UE prin asigurarea unei integrdri efective 
intre regiunile periferice si cele mai apropiate de centrele urbane. Astfel, in cazul unor 
crize economice si sociale majore cauzate de dezastre climatice si de imprejurari 
exceptionale pe piata, fiecare regiune trebuie sa-si poata stabili, in mod autonom, 
prioritatile de interventie, insa UE trebuie sa asigure un sistem de finantare capabil sa 
sprijine teritoriile respective la nivel central. 


Suveranitate alimentara 


Comitetul considera ca Europa trebuie sa anticipeze in timp util, restructurandu-si 
interventia si revizuindu-si legislatia, repercusiunile economice, sociale si politice ale unor 
crize grave si imprevizibile. In acest sens, este de o mare important& strategica s& nu se 
renunte la suveranitatea alimentara in UE, pe pietele alimentare internationale actuale, 
asa cum arata ele acum si cu tendintele de viitor. 


fn acest scop, sunt necesare de urgenta noi masuri, printre care se numara concretizarea 
eforturilor de cercetare, dezvoltare si inovare la nivelul sectoarelor, al pietelor, al cererii si 
ofertei de alimente de calitate, sanatoase si produse local. 


“Principala problema care trebuie abordata este asigurarea supravietuirii economice a 
exploatatiilor agricole si a zonelor rurale periferice, garantand rezilienta economica a 
fermierilor din UE in fata evenimentelor meteorologice catastrofale si a crizelor 
exceptionale de pe piete. Lipsa de abordare, in prezent, a unui nou model de interventie 
pentru a face fata in mod eficace schimbarii generale de scenariu care afecteaza 
sustenabilitatea economica a exploatatiilor agricole din UE ar insemna renuntarea la 
obiectivele PAC in materie de protectie a mediului, a peisajului, a biodiversitatii si a 
bunastarii animalelor”, se precizeaza in avizul Comitetului European al Regiunilor, publicat 
in Jurnalul Oficial al UE. 

Rezerva pentru situatii de criza, simbolica 


Exista o tendinta accentuata de inchidere a exploatatiilor agricole, insotita adesea de 
abandonarea terenurilor si de reducerea suprafetelor de teren agricol, acest lucru fiind 
valabil mai ales in cazul fermelor mici si/sau al fermelor zootehnice, care reprezinta 
coloana vertebrala sociala si economica a zonelor rurale din UE si sunt strategice pentru 
protejarea teritoriului impotriva incendiilor grave si extinse, pentru conservarea 
biodiversitatii si combaterea eroziunii solului, mai semnaleaza Comitetul European al 
Regiunilor. 


Organizatia considera ca micii fermieri, desi se implica in cresterea animalelor, mai ales a 
bovinelor, intampina dificultati in a accesa si utiliza eficient fondurile si granturile UE, din 
cauza proceselor complexe de depunere a cererilor, a birocratiei excesive si a cerintelor 
stricte in materie de documentare, care duc la rate de participare mai scazute, la mai 
putine cereri acceptate si la utilizarea redusa a fondurilor. 


“Actualul mecanism al rezervei pentru situatii de criza a demonstrat, chiar si recent (iunie 
2023), ca nu este capabil sa furnizeze raspunsuri adecvate si in timp util agricultorilor si 
teritoriilor UE, avand in vedere ca finantarea furnizata a reprezentat mai putin de 5% din 
daunele suferite”, se mai precizeaza in documentul oficial al Comitetului European al 
Regiunilor. 

